UBERA ARANZETA (EH Bildu, 2013-04-18):
Mahaiburu anderea, lehendakari jauna, sailburuak, legebiltzarkideok egun on guztioi.
Interbentzio txanda honen hasieran EH Bildutik argi utzi nahi dugu gure lehentasuna eta helburua dela BioCruceseko ikerkuntza institutoaren jarraipena bermatzea. EH Bildu bertako ikerlariekin eta proiektuarekin dago. Proiektu horren, Instituto horren orainarekin eta geroarekin, etorkizunarekin.
Eta gure helburua da etorkizun hori bermatzea, mundu guztiari argi gera dadila. Gure apustua eta helburua da BioCruces Institutoak duen ikerkuntza biomediko eredua, alegia, zerbitzu klinikoei loturikoa, gaixoei loturikoa, transnazionala bermatzea, defendatzea, sustatzea eta indartzea. Etorkizun oparoa nahi dugu BioCrucesentzat eta BioCruceseko Institutoarentzat bitarteko guztiekin baliabide eraikina eta gisa horietakoak eta baita gisa baliabideekin ere.
Euskal Herriarentzat ezagutza publikoan eta bitarteko publikoetan oinarritutako ikerkuntza eredu indartsu bat nahi dugu, Darpón jauna. Eta pentsatzen dugu eredu hori BioCruces ikerkuntza Institutoaren eredutik etor daitekeela, sinestuta gaude eta horregatik BioCruces Institutoaren alde lan egingo dugu.
Ez dugu nahi klientelismoan, Maneiro jauna, interes partikularretan oinarritutako ikerkuntza ereduan. Horretan ez gara inorekin lotuko. Guk edukiei, proiektuei, ereduei begiratzen diegu eta ez beste gauza batzuei. Ez dugu nahi diru publikoarekin lan guztia egin ostean esku pribatuetan jarri etekin pribatua bermatzeko batzuei, alegia negozioa egiteko. Hori ez da gure eredua eta hori ere argi esaten diogu Gobernu honi. Hori ez da gure eredua.
Egia esan, egun hauetan oso kezkatuak ibili gara gai honekin, BioCruces Institutoaren etorkizunarekin. Horregatik gauzak argitu nahian dakizue, bezala bi agerraldi ditugu eskatuta. Alde batetik, sailburuaren agerraldia daukagu eskatuta, baina baita ere daukagu eskatuta orain arte Institutoko arduraduna izan direnen agerraldia.
Baina eztabaida aurreratu zaigu. Eta hala ere, saiatu gara gauzak argitzen eta bildu gara hainbat eta hainbat eragile eta jende desberdinekin, baita ikerlariekin ere gustatzen zaigulako lana ondo egitea, serioak izatea eta zorrotz jokatzea. Azkenean, eskuartean daukagun gaia oso garrantzitsua delako eta ezin delako edozein modutara jokatu. Eta egia esan, ez zaigu batere erraza egin kontu hau argitzea.
Guk hasiera-hasieratik oso argi utzi genuen ez ginela izendapenen kontuetan sartuko, gu ereduaren kontuan, proiektuaren kontuan eta ikerkuntzaren gaian zentratuko ginela guretzat garrantzitsua delako proiektua eta horren onurak herritarrak jasotzea. Horregatik, guretzako gakoetariko bat akreditazioaren kontua da. Funtsezkoa da akreditazioa lehenbailehen lortzea eta orain arteko lana bidean ez galtzea akreditazio hori lehenbailehen lortzeko. Horretarako, behar-beharrezkoa da Gobernuaren inplikazioa eta lehentasuna ematea akreditazioaren kontuari.
Eraikinari dagokionean, azken egunetan agenda guztietan esan dugu ba beste gakoetariko bat izan da, eta nahiz eta eraikinak bere garrantzia duen, guk argi daukagu eraikina baino lehenago proiektua bera edukia bera dagoela eta lehentasuna proiektua bermatzea dela. Hala ere, funtsezkotzat jotzen dugu baliabide duinak izatea eta baita behar adineko eraikina.
Baina aurten ezin bada eraikina eraikitzen hasi, gogoratu behar diogu sailburu jaunari berak konpromezua hartu zuela diru publiko hori ez zela galduko eta gure ustez horretan bere lan guztia eta esfortzu guztia jarri behar du zeren eta diru publikoarekin, are gutxiago garai hauetan, ezin delako jolastu. Gai horretan, hor estuki jarraituko dugu gure lanarekin.
Hau guztia esanda ere, argi utzi nahi dugu BIOEF ikerkuntza eredua ez dela gure eredua. Hori ere argi utzi nahi dugu gaurko eztabaida. Ikusten dugu BIOEF ereduak porrot egin duela, hori oso nabarmena dela, eta horren inguruan hausnarketa sakona egin beharra daukagula azkenean ikerlariek merezi dutelako beraien lana errazteko bitartekoak ematea eta babes bat; ingurune babestu bat.
Bukatzeko esan behar dugu, dakizuen bezala guk UPyDren mozioari zuzenketa bat sartu genion EAJrekin adostu dugu gure ildo nagusiak argi eta garbi inolako anbiguetate gabe jasoak daudelako erdibideko proposamenean.
Eta hori horrela izan dadin eta erdibideko proposamen hori betetzeko, zalantzarik gabe inork ez dezala dudarik izan lan eta jarraipen estua egingo dugula. Eta inori zalantzak ez geratzeko, erdibidekoa sinatu dudan taldearen baimenarekin irakurriko dut adostu dugun erdibidekoa gazteleraz:
"Le instamos al Gobierno a que se comprometa firmemente a seguir apostando, apoyando, promoviendo y fortaleciendo la innovación y la investigación en materia sanitaria en el Instituto de Investigación Sanitaria BioCruces dentro de la política general de la promoción de las actividades de I+D+i en el entorno sanitario". Hori zen lehenengo puntua.
Bigarrena: "A que se comprometa a dotar al Instituto de Investigación Sanitaria de BioCruces de los recursos humanos y financieros suficientes para desarrollar su actividad investigadora, promoviendo además la participación y la colaboración con el resto de agentes del entorno que trabajan en el ámbito de la investigación, y especialmente, con Euskal Herriko Unibertsitatea-Universidad del País Vasco. Asimismo, a que se comprometa a dotar a la Comunidad Autónoma de Euskadi de un órgano dirigido a la coordinación y promoción de la actividad investigadora".
Hirugarrena: "A que se comprometa a seguir impulsando la adopción de todas las medidas necesarias al objeto de poder cumplir todos los requisitos exigidos por el Instituto de Salud Carlos III para obtener la acreditación como instituto de investigación sanitaria durante este año".
Eta azkena: "A llevar a cabo un proceso de reflexión sobre el proyecto de construcción del nuevo edificio del instituto contando con los especialistas y agentes del entorno al objeto de poder adecuarlo a las necesidades reales que exige la investigación transnacional en cuanto objetivo fundamental del Instituto en aras a contribuir a mejorar la salud de las personas. En ese sentido se compromete a presentar en el plazo de cuatro meses en el Parlamento Vasco un informe que recoja las conclusiones y recomendaciones fruto de esa amplia reflexión".
Eskerrik asko.